Филатова Лидия Георгиевна
Филатова Лидия Георгиевна (15. 2. 1919 азыркы Чүй обл., Токмок ш. - 2008, Бишкек) - биология илимдин доктору (1961), проф. (1961).
 
КМПИни бүтүргөн (1941). КММИде лаборант. 1954-жылдан СССР ИАнын Кыргызстандагы филиалында кенже, улук илимий кызматкер. КМУнун адам жана жаныбарлардын физиологиясы кафедрасында улук окутуучу, доцент, проф., кафедра башчысы болуп иштеген (1955-95). Адамдын жана жаныбарлардын тоо шартында гипоксия жана адаптациясы боюнча адис. 130дан ашык илимий эмгеги, а. и. 4 монография, 2 методикалык көрсөтмөсү жарык көргөн.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Инсандар